ddrg/super_eurlex huggingface dataset:
n)

Tammikuussa toimitettavien hintatietojen yhteydessä olisi joka vuosi annettava Euroopan yhteisöjen tilastotoimistolle tiedot myös sähkön hinnanmuodostuksen tärkeimmistä osatekijöistä. Sähkön hinnat on jaettava tärkeimpiin osatekijöihin seuraavan menetelmän mukaisesti: Sähkön kulutusluokkakohtaisen kokonaishinnan voidaan katsoa muodostuvan verkkohintojen, energian ja jakelun hintojen (eli sähkön tuotannosta sen myyntiin, verkot pois luettuina) sekä kaikkien verojen ja maksujen kokonaissummasta. — Verkkohinta on siirto- ja jakelutariffeista saatujen tuottojen ja (jos mahdollista) vastaavan kulutusluokkakohtaisen kWh-määrän välinen suhde. Jos erillisiä luokkakohtaisia kWh-määriä ei ole saatavilla, olisi esitettävä arvio. — Energian ja jakelun hinta on kokonaishinta, josta on vähennetty verkkohinta ja kaikki verot ja maksut. — Verot ja maksut: tämä osatekijä olisi jaettava edelleen seuraavasti: — verkkohintojen verot ja maksut — energian ja jakelun hintojen verot ja maksut — arvonlisävero ja muut palautettavissa olevat verot. HUOM. Jos täydentävät palvelut yksilöidään erikseen, ne voidaan osoittaa tärkeimmille osatekijöille seuraavasti: — Verkkohintaan sisältyvät seuraavat kustannukset: siirto- ja jakelutariffit, siirto- ja jakeluhävikki, verkkokustannukset, jälkimarkkinointipalvelut, järjestelmän huoltokustannukset ja mittareiden vuokraus. — Energian ja jakelun hintaan sisältyvät seuraavat kustannukset: tuotanto, aggregaatio, tasesähkö, toimitetun energian kustannukset, asiakaspalvelut, jälkimarkkinointi, mittaaminen ja muut jakelukustannukset. — Muut erityiset kustannukset: tähän erään kuuluvat kustannukset, jotka eivät ole verkkokustannuksia, energian ja jakelun kustannuksia eivätkä veroja. Jos tällaisia kustannuksia on, ne on ilmoitettava erillisinä.
3)

Korvataan 4 artikla seuraavasti: ”4 artikla Tarkoitus ja tehtävät 1. Hallinnoidakseen yhteisön toimia energia-alalla ja yrittäjyyden ja innovoinnin alalla, ekoinnovaatiot mukaan luettuina, sekä kestävien tavarakuljetusten alalla osana kilpailukyvyn ja innovoinnin puiteohjelmaa 2007–2013, joka on perustettu Euroopan parlamentin ja neuvoston päätöksellä N:o 1639/2006/EY (6), sekä osana toista Marco Polo -ohjelmaa 2007–2013, joka on perustettu Euroopan parlamentin ja neuvoston asetuksella (EY) N:o 1692/2006 (7), virasto vastaa seuraavista täytäntöönpanotehtävistä: a) Älykäs energiahuolto Euroopassa -ohjelman ja Yrittäjyyden ja innovoinnin ohjelman, jotka on perustettu päätöksellä N:o 1639/2006/EY, sekä toisen Marco Polo -ohjelman yksittäisten hankkeiden kaikkien vaiheiden hallinnointi sekä tältä osin tarvittavan valvonnan toteuttaminen ja mainittujen tehtävien edellyttämien päätösten tekeminen komission antaman valtuutuksen nojalla; b) talousarvion tulojen ja menojen toteuttamistoimien vahvistaminen sekä kaikkien täytäntöönpanon hallinnoimiseksi tarvittavien toimien, etenkin kilpailukyvyn ja innovoinnin puiteohjelmaan ja toiseen Marco Polo -ohjelmaan kuuluvien sopimusten tekemiseen ja avustusten myöntämiseen liittyvien toimien, toteuttaminen komission valtuutuksen nojalla; c) kilpailukyvyn ja innovoinnin puiteohjelman ja toisen Marco Polo -ohjelman täytäntöönpanon ohjaamiseksi ja arvioimiseksi tarvittavien tietojen keruu, käsittely ja toimittaminen komissiolle. 2. Lisäksi virasto hallinnoi sille annettujen täytäntöönpanotoimien kaikkia vaiheita seuraavien ohjelmien yhteydessä: a) Älykäs energiahuolto Euroopassa -ohjelma (2003–2006), joka on perustettu Euroopan parlamentin ja neuvoston päätöksellä N:o 1230/2003/EY (8); b) Marco Polo -ohjelma (2003–2006), joka on perustettu Euroopan parlamentin ja neuvoston asetuksella (EY) N:o 1382/2003 (9). Ensimmäisen alakohdan b alakohdassa tarkoitettuja täytäntöönpanotoimia koskevat komission oikeudet ja velvollisuudet annetaan virastolle. 3. Komissio voi kuultuaan asetuksen (EY) N:o 58/2003 24 artiklalla perustettua komiteaa antaa virastolle valtuudet vastaavanlaisten tehtävien hoitamiseen 1 kohdassa tarkoitetuilla aloilla kilpailukyvyn ja innovoinnin puiteohjelman tai muiden yhteisön ohjelmien yhteydessä edellä mainitun asetuksen 2 artiklan mukaisesti. 4. Valtuuksien antamisesta tehtävässä komission päätöksessä määritellään tarkasti kaikki virastolle annetut tehtävät ja sitä mukautetaan virastolle mahdollisesti annettavien uusien tehtävien mukaan. Komission päätös annetaan tiedoksi asetuksen (EY) N:o 58/2003 24 artiklalla perustetulle komitealle.
(3)

The Canada Research Chair of the School of Social Science in the Atkinson Faculty of Liberal and Professional Studies (York University, Ontario, Kanada) on katsottava elimeksi, joka täyttää vaaditut edellytykset, ja siksi se olisi lisättävä asetuksen (EY) N:o 831/2002 3 artiklan 1 kohdan c alakohdassa tarkoitettujen elimien, organisaatioiden ja laitosten luetteloon.
1.

Tämän päätöksen 6 artiklassa tarkoitettujen rajattujen alueiden on muodostuttava seuraavista osista: a) tartuntavyöhyke, jolla mainitun organismin esiintyminen on varmistettu ja johon sisältyvät kaikki mainitut kasvit, joissa on mainitun organismin aiheuttamia oireita, ja b) puskurivyöhyke, jonka raja ulottuu vähintään yhden kilometrin tartuntavyöhykkeen rajaa edemmäs. Jos useampia puskurivyöhykkeitä limittyy tai sijaitsee lähellä toisiaan, on määritettävä laajempi rajattu vyöhyke, johon kuuluvat sekä kyseessä olevat rajatut alueet että niiden väliin jäävät alueet.
(2)

Neuvoston asetuksissa (EY) N:o 27/2005 (3), (EY) N:o 51/2006 (4) ja (EY) N:o 41/2007 (5) säädetään tiettyjen kantojen elvyttämistoimenpiteiden yhteydessä väliaikaiset pyyntiponnistusrajoitukset sekä seurantaa, tarkastuksia ja valvontaa koskevat lisäedellytykset, joita sovelletaan kaikkeen kalastukseen, jossa turskan joutuminen saaliiksi on todennäköistä kyseisillä vesillä.
(2)

Koska Ante Gotovina on siirretty Jugoslavian alueen kansainvälisen rikostuomioistuimen huostaan, tietyt yhteisen kannan 2 artiklassa mainitut henkilöt, joilla on yhteys Ante Gotovinaan, olisi poistettava luettelosta. Luettelossa edelleen olevia henkilöitä koskevia tietoja on myös tarpeen ajantasaistaa.
12)

Lisätään seuraavat Amerikan yhdysvaltoja koskevat rivit: ”US 07CA133 E1664 RuAnn Dairy 7285 W Davis Ave Riverdale, CA 93656 Dr. Alvaro Magalhaes US 07ID134 E1127 Pat Richards, DVM 1215E 200S Bliss, ID 83314 Dr. Pat Richards US 07MO131 E608 Trans Ova Genetics 12425 LIV 224 Chillicothe, MO 64601 Dr. Tim Reimer US 07TX130 E640 K Bar C Ranch 3424 FR 2095 Cameron, TX 76520 Dr. Boyd Bien”
(1)

Lähivuosina yhteisön tärkeänä tavoitteena on kasvun ja työllisyyden varmistaminen kuten uudelleen käynnistetyssä Lissabonin strategiassa todetaan. Tullialan aikaisemmat ohjelmat ja erityisesti yhteisön tullitoimintaa koskevan toimintaohjelman (Tulli 2007) hyväksymisestä, jäljempänä ’Tulli 2007 -ohjelma’, 11 päivänä helmikuuta 2003 tehty Euroopan parlamentin ja neuvoston päätös N:o 253/2003/EY (3) ovat edistäneet merkittävästi tämän tavoitteen ja tullipolitiikan yleisten tavoitteiden saavuttamista. Tämän vuoksi on tarkoituksenmukaista jatkaa ohjelmien toimien toteuttamista. Uusi ohjelma olisi otettava käyttöön kuuden vuoden ajaksi, jotta sen kesto vastaa talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehtyyn Euroopan parlamentin, neuvoston ja komission väliseen toimielinten sopimukseen sisältyvää monivuotista rahoituskehystä (4).
1)

Korvataan 9 artikla seuraavasti: ”9 artikla Rahoitus 1. Alueellinen neuvoa-antava toimikunta, jolle on myönnetty oikeushenkilön asema, voi hakea yhteisön rahoitustukea Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (4) asetuksen (EY, Euratom) N:o 2342/2002 162 artiklan b alakohdassa tarkoitettuna Euroopan unionin yleisen edun mukaista tavoitetta edistävänä yhteisönä. 2. Komissio allekirjoittaa kunkin alueellisen neuvoa-antavan toimikunnan kanssa vuosittain avustussopimuksen, jolla katetaan niiden toimintakustannukset, tulkkaus- ja käännöskulut mukaan luettuina, liitteen II mukaisesti.
(4)

EFSA:n biologisia vaaroja käsittelevä tiedelautakunta sekä eläinten terveyttä ja hyvinvointia käsittelevä tiedelautakunta antoivat 7 ja 8 päivänä syyskuuta 2006 pitämässään kokouksessa lausunnon zoonoosien, zoonoosien aiheuttajien ja mikrobilääkeresistenssin kehityssuuntia ja lähteitä Euroopan unionissa vuonna 2004 koskevan yhteisön yhteenvetoraportin tarkastelusta, ”Opinion on Review of the Community Summary Report on Trends and Sources of Zoonoses, Zoonotic Agents and Antimicrobial Resistance in the European Union in 2004” (3). Lausunnossa todetaan mikrobilääkeresistenssin testaamisen osalta, että on tärkeää toimittaa yksityiskohtaista tietoa Salmonellan serotyypistä kunkin isolaatin osalta sekä yhdenmukaistaa resistenssin arviointiin ja raportointiin sovellettavat raja-arvot.
(2)

Komissio on neuvotellut yhteisön puolesta Kirgisian tasavallan kanssa sopimuksen tietyistä lentoliikenteen näkökohdista. Näissä neuvotteluissa se on noudattanut menettelyjä ja ohjeita, jotka on esitetty komission valtuuttamisesta aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla tehdyn neuvoston päätöksen liitteessä.
—

Komission yksiköiden kevään 2007 talousennusteen mukaan alijäämä supistuu vuonna 2007 edelleen ja on 2,4 prosenttia suhteessa BKT:hen. Tämä vastaa joulukuussa 2006 tarkistetussa vakausohjelmassa asetettua 2,4 prosentin virallista alijäämätavoitetta suhteessa BKT:hen. Komission yksiköiden talousennuste sisältää kuitenkin kertaluonteisia lisätuloja, joiden suuruus on 0,25 prosenttia suhteessa BKT:hen, ja menoja säästäviä pysyviä toimenpiteitä, joiden suuruus on noin 0,25 prosenttia suhteessa BKT:hen. Valtiovarainministeriö ilmoitti näistä toimenpiteistä ja tuloista komission yksiköiden kevään 2007 talousennusteen koontipäivään mennessä eivätkä ne sisälly joulukuun 2006 viralliseen tavoitteeseen. Tästä huolimatta kevään talousennusteen alijäämäennuste vuodeksi 2007 ei ole tavoitetta parempi, sillä näiden uusien toimenpiteiden vaikutus tasoittuu sekä siksi, että kasvuennusteet ovat varovaisemmat että siksi, että vuodeksi 2007 suunnitellut pysyvät toimenpiteet eivät komission mielestä riitä täysin korvaamaan kertaluonteisten tulojen laskua. Ilman kertaluonteisia eriäkin alijäämä jäisi alle viitearvon ja olisi 2,9 prosenttia suhteessa BKT:hen. Kevään talousennusteen mukaan alijäämä on vuonna 2008 2,7 prosenttia suhteessa BKT:hen lukuun ottamatta vuoden 2008 kertaluonteisia eriä, jos politiikka säilyy ennallaan. Tämä osoittaa, että alijäämä on realistisesti ja pysyvästi saatu 3 prosentin viitearvon alapuolelle. Rakenteellisen rahoitusaseman ennakoidaan kohenevan vuonna 2007 noin 0,25 prosenttiyksikköä suhteessa BKT:hen ja, jos politiikka säilyy ennallaan, jonkin verran vuonna 2008. Arvioinnissa on otettava huomioon tarve edistyä kohti rahoitusaseman keskipitkän aikavälin tavoitetta, joka Kreikan osalta on tasapainoinen rakenteellinen rahoitusasema.
(2)

Alueiden komiteassa on vapautunut kuusi jäsenen paikkaa Henrik HAMMARin, Chris HEISTERin, Roger KALIFFin, Lars NORDSTRÖMin, Lisbeth RYDEFJÄRDin ja Catarina TARRAS-WAHLBERGin erottua. Alueiden komiteassa on vapautunut seitsemän varajäsenen paikkaa Lena CELIONin, Agneta GRANBERGin, Ulla NORGRENin, Endrick SCHUBERTin, Catarina SEGERSTEN-LARSSONin, Christina TALLBERGin ja Åsa ÖGRENin erottua. Yksi varajäsenen paikka on vapautunut Kent PERSSONin toimikauden päätyttyä. Alueiden komiteassa on vapautunut varajäsenen paikka, kun entinen varajäsen Lisbeth RYDEFJÄRD on nimetty jäseneksi (on tällä välin eronnut),
3)

Muutetaan 4 artikla seuraavasti: a) korvataan 1 kohta seuraavasti: ”1. Kyseisen jäsenvaltion on välittömästi sellaisen korkeapatogeenisen lintuinfluenssan epäillyn tai vahvistetun taudinpurkauksen jälkeen, jonka aiheuttaja on korkeapatogeenisen influenssa A -viruksen H5-alatyyppi, jonka epäillään tai jonka on vahvistettu olevan neuraminidaasin tyyppiä N1, muodostettava: a) alue A ottaen huomioon direktiivin 2005/94/EY 16 artiklassa vahvistetut oikeudelliset vaatimukset; b) alue B ottaen huomioon lintuinfluenssaan liittyvät maantieteelliset, hallinnolliset, ekologiset ja epitsootologiset tekijät. Kyseisen jäsenvaltion on ilmoitettava alueet A ja B komissiolle ja muille jäsenvaltioille sekä tarvittaessa yleisölle.” b) Korvataan 4 artiklan 4 kohdan b alakohdan i alakohta seuraavasti: ”i) suojavyöhykkeen osalta vähintään 21 päivän ja valvontavyöhykkeen osalta vähintään 30 päivän ajan sen päivän jälkeen, jolloin alustava puhdistaminen ja desinfiointi tilalla, jolla taudin on vahvistettu puhjenneen, on saatettu päätökseen direktiivin 2005/94/EY 11 artiklan 8 kohdan mukaisesti; ja”
(2)

Sen seurauksena, että Zimbabwen hallitus on äskettäin kohdistanut opposition kannattajiin väkivaltaa ja että poliisilla on ollut erityinen rooli näissä tapahtumissa, poliisin Law and Order -jaostosta vastaavan apulaispoliisikomentajan ja Hararen poliisista vastaavan vanhemman apulaispoliisikomentajan nimet olisi lisättävä yhteisen kannan 2004/161/YUTP liitteessä olevaan luetteloon.
19.

Mujahedin-e Khalq Organisation (MEK tai MKO) [paitsi ”National Council of Resistance of Iran” (NCRI)] (alias The National Liberation Army of Iran (NLA, MEK:n radikaali siipi), the People's Mujahidin of Iran (PMOI), Muslim Iranian Student's Society)
(2)

Ranskan hallitus on pyytänyt komissiota sallimaan kahden uuden sianruhojen luokitusmenetelmän käyttämisen ja on toimittanut tulokset leikkelykokeista esittämällä yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (3) 3 artiklan 3 kohdassa säädetyn pöytäkirjan toisen osan.
3)

Korvataan 2 artikla seuraavasti: ”2 artikla Yhteisön rahoitus; 1. Yhteisön myöntämä rahoitus voi olla asetuksen (EY, Euratom) N:o 1605/2002 mukaisesti oikeudelliselta muodoltaan: a) avustus; b) julkisia hankintoja koskeva sopimus. 2. Saadakseen yhteisön avustusta yhteisön taloudellisten etujen suojaamiseksi toteutettavaan toimeen avustuksen saajan on noudatettava tämän päätöksen säännöksiä. Toimen on noudatettava yhteisön taloudellisten etujen suojaamiseksi toteutettavan yhteisön toiminnan pohjana olevia periaatteita, ja vuotuisen tukiohjelman painopisteiden mukaisesti on otettava huomioon asiaan liittyvissä ehdotuspyynnöissä vahvistetut erityiset perusteet niiden painopisteiden mukaisesti, jotka on vahvistettu tämän päätöksen mukaiset yleiset perusteet tarkemmin määrittävässä vuotuisessa tukiohjelmassa. 3. Yhteisön myöntämä rahoitus kattaa julkisia hankintoja koskevien sopimusten kautta tai myönnettävillä avustuksilla sellaisten toimien toimintamenot, jotka toteutetaan yhteisön taloudellisten etujen suojaamisen alalla. 4. Sellaisten elinten toteuttamien toimien, jotka voivat saada ohjelman mukaista yhteisön tukea (julkisia hankintoja koskeva sopimus tai avustus), on kuuluttava toimiin, joilla pyritään tehostamaan taloudellisten etujen suojaamisen alalla suoritettavia yhteisön toimenpiteitä ja joilla pyritään edistämään yhteiseurooppalaisia etuja tällä alalla tai täyttämään Euroopan unionin poliittiset tavoitteet tällä alalla.”.
2)

Lisätään 5 a artikla seuraavasti: ”5 a artikla Poikkeus 5 artiklan c kohdassa säädetystä edellytyksestä 1. Poiketen siitä, mitä 5 artiklan c kohdassa säädetään, Romania voi sallia 4 artiklan mukaisesti rokotetuista sioista saadun sianlihan saattamisen kyseisten sikojen alkuperätilan kanssa samassa maakunnassa sijaitseville paikallismarkkinoille edellyttäen, että a) se on rekisteröity teurastamossa toimivaltaisen viranomaisen antamien ohjeiden mukaisesti; b) se on pidetty ja säilytetty erillään tässä artiklassa mainitsemattomasta sianlihasta; c) se on merkitty erityisellä terveys- tai tunnistemerkillä, i) joka on erilainen kuin 5 artiklan b kohdassa tarkoitetut merkit; ii) jota ei voi sekoittaa päätöksen 2006/779/EY 4 artiklassa tarkoitettuun yhteisön merkkiin; d) sitä saa toimittaa ainoastaan sikojen alkuperätilan kanssa samassa maakunnassa sijaitseviin laitoksiin; e) sen mukana on virkaeläinlääkärin myöntämä todistus, jossa täsmennetään sianlihan alkuperä, tunnistetiedot ja päämäärä. 2. Edellä 1 kohdassa tarkoitettua sianlihaa ei saa toimittaa muihin jäsenvaltioihin.”
2)

Muutetaan 2 artikla seuraavasti: a) Korvataan b ja c alakohta seuraavasti: ”b) tutkimuksen taloudellista ja teknistä toteutusta koskeva vuotuinen väliarvio, joka kattaa kunakin vuonna ohjelman kahdeksan ensimmäistä kuukautta, on toimitettava viimeistään kahden kuukauden kuluttua raportointikauden päättymisestä. Raportti on laadittava vuoden 2006 osalta liitteessä olevassa 2 luvussa annetun mallin ja vuoden 2007 osalta liitteessä olevassa 4 luvussa annetun mallin mukaisesti, ja sen mukana on toimitettava tositteet aiheutuneista kuluista; c) vuotuinen loppuraportti ohjelman yleisestä toteutuksesta ja tuloksista koko siltä ajanjaksolta, jolle yhteisön rahoitustukea myönnettiin, on toimitettava vuoden 2006 osalta 31 päivään maaliskuuta 2007 ja vuoden 2007 osalta 31 päivään maaliskuuta 2008 mennessä. Raporttiin on sisällytettävä vuodet 2006 ja 2007 kattava tekninen arvio ja rahoitusarvio vuoden 2006 osalta liitteessä olevassa 2 luvussa annetun mallin ja vuoden 2007 osalta liitteessä olevassa 4 luvussa annetun mallin mukaisesti, ja raportin mukana on toimitettava tositteet aiheutuneista kuluista;”. b) Korvataan 2 kohta seuraavasti: ”2. Jos 1 kohdan c alakohdan määräaikoja ei noudateta, yhteisön rahoitusosuudesta vähennetään kyseistä ohjelman toteuttamisvuotta seuraavana vuonna 1 päivänä toukokuuta 25 prosenttia, 1 päivänä kesäkuuta 50 prosenttia, 1 päivänä heinäkuuta 75 prosenttia ja 1 päivänä syyskuuta 100 prosenttia.”
(8)

Perustamissopimuksen 121 artiklassa tarkoitetuista lähentymisperusteista tehdyn pöytäkirjan 1 artiklan mukaan perustamissopimuksen 121 artiklan 1 kohdan ensimmäisessä luetelmakohdassa tarkoitetulla hintatason vakauden arviointiperusteella tarkoitetaan, että jäsenvaltio on saavuttanut kestävän hintatason vakauden ja tarkasteluajankohtaa edeltävän vuoden aikana todetun keskimääräisen rahanarvon alentumisasteen, joka ylittää enintään 1,5 prosenttiyksiköllä enintään kolmen hintatason vakaudessa parhaiten suoriutuneen jäsenvaltion vastaavan asteen. Hintavakautta arvioitaessa inflaatiota mitataan yhdenmukaistetuilla kuluttajahintaindekseillä (YKHI), jotka on määritelty neuvoston asetuksessa (EY) N:o 2494/95 (11). Hintavakausperusteen arvioimiseksi jäsenvaltion inflaatiota mitataan kahdentoista kuukausi-indeksin aritmeettisen keskiarvon prosentuaalisena muutoksena verrattuna edellisen jakson kahdentoista kuukausi-indeksin aritmeettiseen keskiarvoon. Maaliskuussa 2007 päättyneen yhden vuoden tarkastelujakson aikana kolme hintavakaudessa parhaiten suoriutunutta jäsenvaltiota olivat Suomi, jonka inflaatio oli 1,3 prosenttia, Puola, jonka inflaatio oli 1,5 prosenttia, ja Ruotsi, jonka inflaatio oli 1,6 prosenttia. Komission ja EKP:n kertomuksissa on käytetty viitearvoa, joka on saatu laskemalla kolmen hintavakaudessa parhaiten suoriutuneen jäsenvaltion inflaation yksinkertainen aritmeettinen keskiarvo, johon on lisätty 1,5 prosenttiyksikköä. Maaliskuussa 2007 päättyneen vuoden jakson viitearvo oli 3,0 prosenttia.
(1)

Tietyistä siirtymätoimenpiteistä raakamaidon toimittamisessa maidonjalostuslaitoksiin ja kyseisen maidon jalostamisessa Romaniassa Euroopan parlamentin ja neuvoston asetusten (EY) N:o 852/2004 ja 853/2004 vaatimusten osalta 22 päivänä joulukuuta 2006 tehdyssä komission päätöksessä 2007/27/EY (1) vahvistetaan luettelot Romanian maidonjalostuslaitoksista, jotka täyttävät asetuksen (EY) N:o 852/2004 rakenteelliset vaatimukset, jäljempänä ’vaatimustenmukaiset laitokset’, ja joilla on lupa vastaanottaa ja jalostaa raakamaitoa, joka ei täytä asetuksen (EY) N:o 853/2004 vaatimuksia, jäljempänä ’muu kuin vaatimustenmukainen maito’.
2)

Poistetaan 8 artiklan 2 kohdassa olevasta taulukosta: a) sulut ja asteriski sanojen ”Bulgaria” ja ”Romania” jälkeen ja hakasulkeet samoilla riveillä olevasta toisesta sarakkeesta; b) alaviite ”(*) Arvioitu äänimäärä.”; c) rivi, jolla on ilmaisut ”25 jäsenvaltion EU yhteensä” ja ”999”; d) sulut ja asteriski sekä hakasulkeet riviltä, jolla on ilmaisut ”27 jäsenvaltion EU yhteensä (*)” ja ”[1 004]”.
(2)

Haloni-2402:n valmistus teollisuusmaissa lopetettiin 1 päivänä tammikuuta 1994 otsonikerrosta heikentäviä aineita koskevan Montrealin pöytäkirjan velvoitteiden mukaisesti. Tarvittava haloni-2402 on tämän jälkeen pitänyt hankkia erikoisvarastoista, joissa on varastoitu tätä ainetta, joka on korvattu vaihtoehtoisilla aineilla.
(6)

Neuvoston asetuksen (EY) N:o 2042/2000 (3), soveltamisalaan kuuluva tarkasteltavana oleva tuote eli Japanista peräisin olevat televisiokamerajärjestelmät, jotka luokitellaan CN-koodeihin ex 8525 80 19, ex 8528 49 35, ex 8528 49 91, ex 8528 59 90, ex 8529 90 92, ex 8529 90 97, ex 8537 10 91, ex 8537 10 99 ja 8543 70 90 (CN-koodit 1 päivästä tammikuuta 2007) kuuluu täysin edellä olevaan tuotemääritelmään. Joulukuussa 2006 neuvosto vahvisti nämä toimenpiteet asetuksella (EY) N:o 1910/2006 (4) perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen, jäljempänä ’alkuperäiset toimenpiteet’. Alkuperäisiä toimenpiteitä koskee myös neuvoston asetus (EY) N:o 906/2007 (5).
2.1

Ilmoittakaa kunkin liitteessä II A määritellyn kahdenkymmenen toiminnon osalta raportointijakson ensimmäiseltä päivältä (1.1.2008) ja viimeiseltä päivältä (31.12.2010) erikseen seuraavat tiedot: — Laitosten kokonaismäärä (1). — Niiden laitosten kokonaismäärä, jotka kuuluvat myös direktiivin 96/61/EY (IPPC-direktiivi) soveltamisalaan. — Niiden laitosten kokonaismäärä, jotka on rekisteröity / ovat saaneet luvan direktiivin 1999/13/EY mukaisesti. — Niiden vähentämisohjelmaa käyttävien laitosten kokonaismäärä, jotka on rekisteröity / ovat saaneet luvan. — Niiden laitosten kokonaismäärä, joille on myönnetty poikkeus direktiivin 1999/13/EY 5 artiklan 3 kohdan a alakohdan mukaisesti. Liittäkää tähän kyselylomakkeeseen kunkin myönnetyn poikkeuksen perustelut. — Niiden laitosten kokonaismäärä, joille on myönnetty poikkeus direktiivin 1999/13/EY 5 artiklan 3 kohdan b alakohdan mukaisesti. Liittäkää tähän kyselylomakkeeseen kunkin myönnetyn poikkeuksen perustelut.
(2)

Päätöksessä 2007/544/EY määritetään suuren riskin ja vähäisen riskin alueet jäsenvaltioissa, joissa tautitapauksia esiintyy, sekä säädetään kiellosta, joka koskee taudille alttiiden eläinten lähettämistä suuren riskin ja vähäisen riskin alueilta samoin kuin taudille alttiista eläimistä saatujen tuotteiden lähettämistä suuren riskin alueelta. Päätöksessä annetaan lisäksi säännöt kyseisiltä alueilta lähetettävistä turvallisista tuotteista, jotka joko on tuotettu ennen rajoitusten voimaantuloa rajoitusalueiden ulkopuolelta peräisin olevista raaka-aineista tai joille on tehty käsittely, joka on osoittautunut tehokkaaksi mahdollisen suu- ja sorkkatautiviruksen inaktivoimiseksi.
(2)

Aujeszkyn tautia koskevista lisätakeista yhteisön sisäisessä sikojen kaupassa, tähän tautiin liittyvien tietojen antamista koskevista vaatimuksista ja päätösten 93/24/ETY ja 93/244/ETY kumoamisesta 23 päivänä heinäkuuta 2001 tehdyn komission päätöksen 2001/618/EY (2) liitteessä I on luettelo Aujeszkyn taudista vapaista jäsenvaltioista tai niiden alueista, joissa rokottaminen on kiellettyä. Päätöksen 2001/618/EY liitteessä II on luettelo jäsenvaltioista tai niiden alueista, joilla kyseisen taudin valvontaohjelma on otettu käyttöön.
(1)

Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta ja asetuksen (EY) N:o 1896/2000 muuttamisesta 4 päivänä marraskuuta 2003 annetussa komission asetuksessa (EY) N:o 2032/2003 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, IA tai IB. Kyseisessä luettelossa mainitaan myös guatsatiinitriasetaatti.